Բերդկունք

Բերդկունք, գյուղ Հայաստանի Գեղարքունիքի մարզի Գավառ համայնքում։ Ֆիզիկա-աշխարհագրական բնութագիր Բերդկունքը գտնվում է Սևանա լճի հարավարևմտյան ափին՝ ծովի մակերևույթից 1930 մ բարձրության վրա։ Պատմություն Պատմամշակութային հուշարձաններ Գյուղի հյուսիսարևելյան մասում է գտնվում “Սպիտակ բերդ” ամրոցը, որը թվագրվում է մ.թ.ա. 2-րդից 1-ին հազարամյակներով։ Գյուղում է գտնվում 11-ից 12-րդ դարերով թվագրվող եկեղեցի, որի շուրջ տարածվում է12-ից 20-րդ դարերով թվագրվող գերեզմանոցը։ Բերդկունքի ամրոց Բնակչություն Համաձայն 2011 թվականին Հայաստանում տեղի ունեցած մարդահամարի արդյունքների՝ Բերդկունքի մշտական բնակչությունը կազմել է 296, առկա բնակչությունը՝ 279 մարդ։ Ռուսական կայսրության ժամանակաշրջանում՝ մինչև 1918 թվականը, ունեցել է մուսուլման (ադրբեջանաբնակ) բնակչություն, խորհրդային տարիներին՝ ունեցել խառը հայ-ադրբեջանական բնակչություն, իսկ 1989 թվականից զուտ հայաբնակ է։ Ստորև ներկայացված է Բերդկունքի բնակչության փոփոխությունն ըստ տարիների Տնտեսություն Բնակչությունը զբաղվում է անասնապահությամբ, կերային մշակաբույսերի և կարտոֆիլի մշակությամբ։ Պատկերներ Տես նաև Բերդկունքի պատմության և մշակույթի անշարժ հուշարձանների ցանկ Ծանոթագրություններ